cyanic-selkie/wikianc huggingface dataset:
গ্যালিলীয় উপগ্রহ
গ্যালিলিয়ান উপগ্রহগুলি প্রথম মানুষের দৃষ্টিগোচর হয় ১৬০৯ অথবা ১৬১০ সালে। সেই সময় গ্যালিলিও তাঁর দুরবিন যন্ত্রের উন্নতিসাধন করেছিলেন। ফলে মহাজাগতিক বিভিন্ন বস্তু তিনি আগের তুলনায় অনেক বেশি স্পষ্টভাবে পর্যবেক্ষণ করতে সক্ষম হন। গ্যালিলিওর পর্যবেক্ষণ জ্যোতির্বিজ্ঞানীদের যন্ত্র হিসাবে দুরবিনের গুরুত্বটিকে দেখিয়ে দেয়। কারণ এই পর্যবেক্ষণের মাধ্যমেই প্রমাণ হয়ে গিয়েছিল যে, মহাকাশে এমন বস্তুও রয়েছে যা খালি চোখে দেখা যায় না। সেই যুগে প্রচলিত টলেমীয় বিশ্বতত্ত্ব অনুযায়ী মনে করা হত যে, সকল মহাজাগতিক বস্তুই পৃথিবীকে কেন্দ্র করে প্রদক্ষিণ রত। তাই পৃথিবী ছাড়া অন্য কোনও বস্তুকে প্রদক্ষিণরত মহাজাগতিক বস্তুর আবিষ্কার সেই ভূকেন্দ্রিক তত্ত্বের উপর আঘাত হেনেছিল।
গ্যালিলিও প্রথমে তাঁর আবিষ্কারের নামকরণ করেন কসমিকা সিডেরা (লাতিন: Cosmica Sidera; অর্থাৎ "কসমিকোর তারা")। কিন্তু শেষ পর্যন্ত যে নামগুলির প্রচলন ঘটে, সেগুলি নির্বাচিত করেছিলেন সাইমন মারিয়াস। ১৬১০ সালের ৮ জানুয়ারি গ্যালিলিওর প্রায় একই সময়ে মারিয়াসও স্বতন্ত্রভাবে এই উপগ্রহগুলি আবিষ্কার করেছিলেন। ১৬১৪ সালে প্রকাশিত মানডাস জোভিয়ালিস গ্রন্থে জোহানেস কেপলার এই উপগ্রহগুলির নামকরণ জিউসের প্রেমিক-প্রেমিকাদের নামে করার পরামর্শ দেন। সেই পরামর্শ অনুযায়ীই মারিয়াস উপগ্রহগুলিকে অধুনা প্রচলিত নামে চিহ্নিত করেন।
১৮৯২ সালে বৃহস্পতির পঞ্চম উপগ্রহটি আবিষ্কারের পূর্বাবধি এই গ্রহের এই চারটি মাত্র উপগ্রহের কথাই বিজ্ঞানীদের জানা ছিল।
আবিষ্কার
সপ্তদশ শতাব্দীর গোড়ার দিকে গ্যালিলিও গ্যালিলেই দুরবিন যন্ত্রের মানোন্নয়ন ঘটিয়েছিলেন। সেই সময় ২০× বিবর্ধন ক্ষমতা-বিশিষ্ট একটি দুরবিনের সাহায্যে তিনি অদৃষ্টপূর্ব অনেক মহাজাগতিক বস্তু অনেক বেশি স্পষ্টভাবে দেখতে পান। বর্তমানে যে জ্যোতিষ্কগুলি গ্যালিলিয়ান উপগ্রহ নামে পরিচিত, সেগুলিকে সেই দূরবিনের মাধ্যমে গ্যালিলিও প্রথম প্রত্যক্ষ করেন ১৬০৯ সালের ডিসেম্বর অথবা ১৬১০ সালের জানুয়ারি মাসে।
১৬১০ সালের ৭ জানুয়ারি লেখা একটি চিঠিতে গ্যালিলিও প্রথম বৃহস্পতির উপগ্রহগুলির কথা উল্লেখ করেন। সেই সময় তিনি শুধু তিনটি উপগ্রহ দেখতে পেয়েছিলেন। প্রথমে তাঁর ধারণা হয়েছিল, সেগুলি বৃহস্পতির কাছে অবস্থিত স্থির নক্ষত্র। ওই বছরই ৮ জানুয়ারি থেকে ২ মার্চ পর্যন্ত মহাজাগতিক কক্ষপথগুলির পর্যবেক্ষণ চালিয়ে তিনি চতুর্থ বস্তুটিকে আবিষ্কার করেন এবং বুঝতে পারেন যে এই চারটি বস্তু স্থির নক্ষত্র নয়, বৃহস্পতিকে প্রদক্ষিণকারী উপগ্রহ।
গ্যালিলিওর পর্যবেক্ষণ জ্যোতির্বিজ্ঞানীদের যন্ত্র হিসাবে দুরবিনের গুরুত্বটিকে দেখিয়ে দেয়। কারণ এই পর্যবেক্ষণের মাধ্যমেই প্রমাণ হয়ে গিয়েছিল যে, মহাকাশে এমন বস্তুও রয়েছে যা খালি চোখে দেখা যায় না। সেই যুগে প্রচলিত টলেমীয় বিশ্বতত্ত্ব অনুযায়ী মনে করা হত যে, সকল মহাজাগতিক বস্তুই পৃথিবীকে কেন্দ্র করে প্রদক্ষিণ রত। তাই পৃথিবী ছাড়া অন্য কোনও বস্তুকে প্রদক্ষিণরত মহাজাগতিক বস্তুর আবিষ্কার সেই ভূকেন্দ্রিক তত্ত্বের উপর আঘাত হেনেছিল। সিডেরেয়াস নানসিয়াস (‘তারকাশোভিত বার্তাবহ’) গবেষণা-গ্রন্থে গ্যালিলিও দুরবিনে তাঁর পর্যবেক্ষিত বস্তুগুলির কথা ঘোষণা করে। এই গ্রন্থে কোপার্নিকান সূর্যকেন্দ্রিকতাবাদ অর্থাৎ সূর্য যে মহাবিশ্বের কেন্দ্রস্থলে অবস্থিত সেই মতবাদ সুনির্দিষ্টভাবে উল্লেখ না করলেও কোপারনিকাসের সেই তত্ত্ব তিনি স্বীকার করেছিলেন।
চীনা জ্যোতির্বিজ্ঞান-ইতিহাসবিদ হি জেজং দাবি করেছেন যে, খ্রিস্টপূর্ব ৩৬২ সালে চীনা জ্যোতির্বিজ্ঞানী গান দে বৃহস্পতির কাছে যে "ক্ষুদ্র লালচে তারা"টিকে পর্যবেক্ষণ করেছিলেন, সেটি সম্ভবত গ্যানিমিড।
সাইমন মারিয়াসের পর্যবেক্ষণটি এই ক্ষেত্রে অপর একটি গুরুত্বপূর্ণ পর্যবেক্ষণ। পরবর্তীকালে তিনি জানিয়েছিলেন যে, উপগ্রহগুলি তিনি পর্যবেক্ষণ করেন ১৬০৯ সালে। তবে তিনি যেহেতু গ্যালিলিওর পর্যবেক্ষণলব্ধ তথ্য প্রকাশের আগে নিজের পর্যবেক্ষণের কথা জানাননি, তাই তাঁর নথিটিকে ঘিরে কিছু অনিশ্চয়তা রয়েছে।
এইচবিও এশিয়া
এইচবিও এশিয়া এইচবিও এর এশীয় বিভাগ। এটি ১৯৯২ সালের ১ মেতে মুভিভিশন নামে সম্প্রচার শুরু করে, পরে হোম বক্স অফিস, ইনকর্পোরেটেড দ্বারা ক্রয় হওয়ার পর ১৯৯৫ সালের ১ জুনে এটি এর বর্তমান নামে পুনঃব্র্যান্ড করে। সিঙ্গাপুরভিত্তিক নেটওয়ার্কটি বিজ্ঞাপনহীন চ্যানেল এবং সার্ভিসসমূহ প্রদান করে – এইচবিও, এইচবিও সিগনেচার, এইচবিও ফ্যামিলি, এইচবিও হিটস, সিনেম্যাক্স, এবং রেড – এইচবিও গো এবং এইচবিও অন ডিমান্ড সহ। এইচবিও এশিয়া এশিয়ায় বিবিফার্স্টেরও একমাত্র পরিবেশক।
অনুষ্ঠানসমূহ
এইচবিও এশিয়ার কাছে প্রধান হলিউড এবং স্বাধীন স্টুডিওর সাথে প্রথম প্রচার এবং লাইসেন্সিং চুক্তি আছে, যেমন ওয়ার্নার ব্রস., ইউনিভার্সাল পিকচার্স, লায়নসগেট, ড্রিমওয়ার্কস অ্যানিমেশন, এবং প্যারামাউন্ট পিকচার্স, এর মালিকানা এইচবিও মূল অনুষ্ঠানসমূহ সহ। এটি ডিসি এন্টারটেইনমেন্ট, কলাম্বিয়া পিকচার্স এমজিএম, রেলাটিভিটি মিডিয়া, সনি পিকচার্স ক্লাসিকস, ইত্যাদি থেকেও বিষয়বস্তু লাইসেন্স করে।
এইচএমএস বিগ্‌লের দ্বিতীয় সমুদ্রযাত্রা
thumb|400px|right|বিগলের কারিগরী চিত্রকর কনরাড মার্টেন্সের আঁকা জলরঙ চিত্র। এখানে দেখানো হয়েছে, বিগল জাহাজটি টিয়েরা ডেল ফুয়েগোতে জরীপ চালাচ্ছে।
এইচএমএস বিগ্‌লের দ্বিতীয় সমুদ্রযাত্রা পরিচালিত হয় ইংরেজ ক্যাপ্টেন রবার্ট ফিট্‌জ্‌রয় এর নেতৃত্বে। ১৮৩১ সালের ২৭ ডিসেম্বর ইংল্যান্ডের ডেভেনপোর্ট থেকে যাত্রা শুরু করে ১৮৩৬ সালের ২ অক্টোবর ফালমাউথ বন্দরে ফিরে আসে এইচএমএস বিগ্‌ল। এটিই দ্বিতীয় সমুদ্রযাত্রা। প্রথম সমুদ্রযাত্রারও নেতৃত্ব দিয়েছিলেন ফিট্‌জ্‌রয়। দ্বিতীয় যাত্রায় নিসর্গী তথা প্রকৃতিবিদ হিসেবে অংশ নিয়েছিলেন তরুণ চার্লস ডারউইন। এই যাত্রায়ই তিনি বিবর্তনবাদের ভিত রচনা করেন। যাত্রার বর্ণনা এবং অভিজ্ঞতা নিয়ে ডারউইন একটি বই লিখেন যার নাম দ্য ভয়েজ অফ দ্য বিগ্‌ল।
যাত্রার প্রস্তুতি ও ডারউইনের অন্তর্ভুক্তি
এদিকে নৌবাহিনীর জাহাজ বিগ্‌ল যাত্রার জন্য প্রস্তুত হতে থাকে। জাহাজের ক্যাপ্টেন রবার্ট ফিট্‌জ্‌রয় লন্ডনে যাত্রার প্রস্তুতি নিতে থাকেন। ডারউইন ক্যাপ্টেনের সাথে সাক্ষাৎ করার জন্য লন্ডনে যান। ফিট্‌জ্‌রয় বয়সে তার চেয়ে মাত্র চার বছরের বড়, অত্যন্ত কর্মদক্ষ কিন্তু অসহিষ্ণু ও বদমেজাজি। অপরদিকে ডারউইন নম্র, ভদ্র এবং খুব একটা চটপটে নন। নিসর্গী হিসেবে তাই অনেকটাই আনাড়ি তিনি। তবে এক বিষয়ে দুজনায় মিল হয়ে যায়, দুজনেই বেশ ধার্মিক এবং বাইবেলে বর্ণীত সৃষ্টিতত্ত্বে বিশ্বাসী। ফিট্‌জ্‌রয়কে দেখেই ডারউইন মুগ্ধ হন, কিন্তু ডারউইনকে খুব একটা সুবিধার মনে হয় না ফিট্‌জ্‌রয়ের। সন্দেহ থাকলেও অবশেষে ডারউইনকে মনোনীত করেন ক্যাপ্টেন। জাহাজের প্রস্তুতি প্রায় শেষ হয়ে যায়। এটি ছিল ১০-কামানের একটি ২৪২ টন ভারবহনে সক্ষম জাহাজ। লম্বায় ৯০ ফুট এবং পুরোটাই শক্ত মেহগনি কাঠের তৈরী। সর্বমোট ৭৪ জন লোক ধরে তাতে। ডারউইন এবং ক্যাপ্টেন ছাড়া অন্যান্য যাত্রীরা হলেন: ১২ জন অফিসার, ১ জন চিত্রশিল্পী, ২ জন চিকিৎসক, ৩৪ জন খালাসি, কিছু নৌসেনা ও অন্যান্য কর্মী, তিনজন ফুয়িজীয় অধিবাসী এবং একজন পাদ্রী- সব মিলিয়ে ৭২ জন। জেমি বাটন, ইয়র্কমিনিস্টার এবং ফুজিয়া বাসকেট- এই তিনজন ফুয়িজীয়কে এর আগের সফরে ফিট্‌জ্‌রয় দক্ষিণ আমেরিকার দক্ষিণ বিন্দু থেকে নিয়ে এসেছিলেন। এখন ফিরিয়ে নিয়ে যাচ্ছেন, এর মধ্যে তাদেরকে লেখাপড়া শিখিয়েছেন এবং খ্রিস্টধর্মে দীক্ষিত করেছেন। পাদ্রি রিচার্ড ম্যাথু যাচ্ছিলেন দক্ষিণ আমেরিকার অধিবাসীদের মধ্যে ধর্ম প্রচার করতে। এছাড়াও এ জাহাজের উদ্দেশ্যের মধ্যে ছিল: দক্ষিণ আমেরিকার অজানা অঞ্চলগুলোর সঠিক দ্রাঘিমা নির্ণয়, বন্দর নির্মাণের জন্য উপযুক্ত স্থান নির্বাচন, ব্যাপক জরিপ পরিচালনা এবং অদ্যাবধি অজ্ঞাত জলভাগ ও উপকূলের মানচিত্র তৈরী। ডারউইন এ জাহাজের অবৈতনিক নিসর্গী ছিলেন। স্থলভাগে তার ব্যায়ভার বহনের দায়িত্ব নিয়েছিলেন তার বাবা। ডারউইন তার সঙ্গে নিয়েছিলেন একটি দুরবিন, একটি অণুবীক্ষণ যন্ত্র, বিবর্ধক কাচ, সংগৃহীত জৈব নমুনা সংরক্ষণের জন্য স্পিরিট, অনেকগুলো বোতল, তীরে আত্মরক্ষার জন্য কয়েকটি পিস্তল, শিকারের জন্য বন্দুক ও রাইফেল, বইয়ের মধ্যে জন মিল্টনের প্যারাডাইজ লস্ট, হামবোল্ডের পার্সোনাল ন্যারেটিভ ও লায়েলের, প্রিন্সিপ্‌ল্‌স অফ জিওলজি, ১ম খণ্ড। ভূবিদ্যার এই বইটি যাত্রা শুরুর ঠিক আগে হেন্‌স্লো তাকে জোগাড় করে দেন। এ বই পড়ে এবং মাঠ পর্যায়ে ব্যাপক অনুসন্ধান চালিয়ে যাত্রার মধ্যেই ডারউইন পাকা ভূবিজ্ঞানী হয়ে উঠেন। 400px|right|thumb|নম্বরগুলো দ্বারা বিভিন্ন স্থান বোঝানো হয়েছে। স্থানগুলো হচ্ছে: ১ প্লাইমাউথ - ২ টেনেরিফ - ৩ কেপ ভার্দে - ৪ বাইয়া - ৫ রিউ দি জানেইরু - ৬ মোন্তেবিদেও - ৭ ফকল্যান্ড দ্বীপপুঞ্জ - ৮ ভালাপারাইজো - ৯ কলাও/লিমা - ১০ গালাপাগোস - ১১ তাহিতি - ১২ নিউজিল্যান্ড - ১৩ সিডনি - ১৪ হোবার্ট - ১৫ কিং জর্জস্‌ সাউন্ড - ১৬ কোকোস দ্বীপপুঞ্জ - ১৭ মরিশাস - ১৮ কেপ টাউন - ১৯ বাইয়া - ২০ আজোরেস
ব্রাজিলের পথে যাত্রারম্ভ
১৮৩১ সালের ১৬ ডিসেম্বর বিগ্‌ল ইংল্যান্ডের প্লাইমাউথ বন্দর থেকে যাত্রা শুরু করে। কিন্তু কিছুদূর গিয়েই ঝড়ের সম্মুখীন হয়, অগত্যা ফিরে আসতে হয় বন্দরে। ২১ ডিসেম্বর আবারও যাত্রা করে, এবারও শীতের মৌসুমী ঝড় ফিরিয়ে দেয় তাকে। অবশেষে ২৭ ডিসেম্বর ডেভেনপোর্ট থেকে যাত্রা শুরু করে সে, এবার আর বাঁধা পেতে হয়নি। দীর্ঘ পাঁচ বছরের যাত্রার শুরু হয় এ সময় থেকেই। যাত্রার শুরুতেই ডারউন সমুদ্রপীড়ার শিকার হন। পরবর্তী বন্দর থেকে তাকে দেশে ফেরত পাঠানো হতে পারে, এই ভয়ে অসুস্থতা লুকিয়ে রাখেন। এ অবস্থা সম্বন্ধে বোনকে চিঠিতে লিখেছিলেন, "সমুদ্রপীড়ার যন্ত্রণা কল্পনাতীত ছিল... চরম ক্লান্তিতে জ্ঞান হারানোর এক অসহ্য অনুভূতি... শুধুই হ্যামকে শুয়ে থাকি, কিন্তু কোনই লাভ হয়না।" এরই মধ্যে ১৮৩২ সালের প্রথম দিন তথা ইংরেজি নববর্ষ উদ্‌যাপিত হয়, খুবই সামান্য আয়োজনের মধ্য দিয়ে। ৬ জানুয়ারি বিগ্‌ল টেনেরিফ দ্বীপে পৌঁছায়। সবাই নামতে চাইলেও লন্ডনে কলেরার মহামারী থাকায় দুই সপ্তাহের মধ্যে কাউকে নামতে নিষেধ করা হয়। অগত্যা জাহাজ আবার নোঙর তুলে। সকালে সূর্য উঠার পর ক্যানারি দ্বীপের পর্বতমালায় যে আলোর খেলা চলেছিল, তা দেখে ডারউইন নিরক্ষীয় প্রকৃতির প্রথম পরিচয় পান। এই সৌন্দর্য্যের চমক তিনি কখনই ভুলতে পারেননি।
১৫ জানুয়ারি বিগ্‌ল কেপ ভের্দি দ্বীপপুঞ্জের প্রায়া বন্দরে ভীড়ে এবং ২৩ দিন এখানেই অবস্থান করে। ক্যাপ্টেন এই দ্বীপপুঞ্জের দ্রাঘিমা নির্ণয়ে ব্যস্ত থাকেন, আর ডারউইন ঘুরে বেড়াতে থাকেন দ্বীপের আনাচে কানাচে। সেখানকার গাছপালা ও প্রাণী পর্যবেক্ষণ করেন। সেখানের প্রাণী প্রজাতিগুলো ইংল্যান্ডের মত রঙচঙে ছিলনা। ধূলিপাতের কারণে দ্বীপে সবসময় একটা ধোঁয়াটে ভাব লেগে থাকত। প্রায়া বন্দরে পৌঁছার আগের দিন ডারউইন জাহাজের ডেক থেকে বাদামি রঙের বালুর নমুনা তুলে রেখেছিলেন যাতে পাথরকণা, জীবাণু এবং বীজকণার সন্ধান পান। এগুলো আফ্রিকা, আমেরিকা বা অন্য কোথা থেকে আসে তা ভেবে তিনি বিস্মিত হচ্ছিলেন তখন। তার বিস্ময়ের মূলে ছিল দেশ থেকে দেশান্তরে প্রাণের বিসরণ। দ্বীপের ভূতত্ত্বেও তিনি আকৃষ্ট হন। এ সম্বন্ধে জানার জন্য খুলে বসেন লায়েলের বইটি, অবশ্য প্রথম দেখা এই আগ্নেয় দ্বীপের ভূতত্ত্বের কোন হদিস সে বইয়ে পাননি। কিন্তু সে মুহূর্ত তার জন্য স্মরণীয় ছিল, কারণ আগ্নেয় দ্বীপের ভূতত্ত্ব নিয়ে ভাবার সাথে সাথে তিনি বিচিত্র সব জীবের সান্নিধ্য লাভ করছিলেন। এখান থেকেই তিনি প্রাণী সংগ্রহ শুরু করেন। এই দ্বীপ থেকে যেসব প্রাণী তার স্পিরিটের বোতলে স্থান পায় তার মধ্যে ছিল খোলহীন শামুক (শ্লাগ), অক্টোপাস ও ক্যাট্‌ল মাছ।
কেপ ভের্দ ছেড়ে ব্রাজিলের পথে যাত্রা করে বিগ্‌ল, ১৬ ফেব্রুয়ারি সেন্ট পল্‌স নামক শিলাদ্বীপে পৌঁছে। দ্বীপের মূল আকর্ষণ ছিল অসংখ্য পাখি ও মাছ। নিরীহ বোকা পাখিরা শ'য়ে শ'য়ে খালাসিদের হাতে ধরা পড়লো আর সামুদ্রিক মাছ দিয়ে ভুরি-ভোজন চলল বেশ কটি দিন। এখানকার পাথর পরীক্ষা করে ডারউইন এক বিশেষ ধরনের জীববস্তু পান যার ওপরটা পাখির বিষ্ঠা এবং নিচে ডালওয়ালা চুনে কাঠামো। দেখে মনে হয়, চুন ভরা এক জাতের শৈবাল। তিনি ভাবলেন, হয়তো কোন জাতের শিলাগঠনে সামুদ্রিক জীবের খোল, হাড় ও আগাছার ভূমিকা থাকে। দ্বীপে থাকত দুই জাতের সামুদ্রিক পাখি- ববি ও নডি। এদের জীবনাচার দেখেই অস্তিত্বের সংগ্রামের বিষয়টি বোঝা যায়। তাদের প্রতিটি বাসার পাশে একটি করে উড়ুক্কু মাছ, মা পাখিরা বাসা ছেড়ে গেলেই পাশ থেকে কাঁকড়া এসে মাছ খেয়ে ফেলে। এখান থেকে ডারউইন সংগ্রহ করলেন: ববির ওপর পরজীবী এক জাতের মাছি, তদনুরূপ একটি এটেল, পাখির পালকভুক মথ, বিটল তথা বর্মপোকা, কাঠখোর উকুন এবং দুই জাতের মাকড়সা। সে দ্বীপে কোন উদ্ভিদ ছিলনা, ডারউইন বলেন, "সামুদ্রিক দ্বীপের প্রথম বাসিন্দা হওয়ার দাবি তো কেবল পালকখোর বিষ্ঠাভুক কীটপতঙ্গ ও মাকড়সারই।" দ্বীপ ছেড়ে ব্রাজিলের পথে যাত্রা করলো বিগ্‌ল। ৪ ফিট লম্বা টানাজাল বানিয়ে মাছ ধরা শুরু করলেন ডারউইন, অফিসারদের কাছে প্রাজ্ঞ দার্শনিক আর খালাসিদের কাছে পোকাশিকারি খেতাব পেলেন, সাথে পেলেন সবার সহযোগিতা ও ভালোবাসা। জাহাজের খাবার ছিল এরকম: সকাল আটটায় প্রাতঃরাশ, দুপুড়ের খাবার একটায় (ভাত, সবজি, মটরশুঁটি ও রুটি), বিকেল পাঁচটায় সান্ধ্যভোজ (মাংস, স্কার্ভিরোধী ভিটামিন সি যুক্ত আচার, আপেল এবং লেবুর রস)। ক্যাপ্টেন ফিট্‌সরয় অল্প বয়সেই বিশেষ খ্যাতি করেছিলেন। নাবিক হিসেবে তিনি ছিলেন সুদক্ষ, অত্যন্ত জেদি এবং মেজাজি। সকাল বেলা তার মেজাজ চড়ে থাকে, তারপর কয়েক ঘণ্টা চুপচাপ মুখ গোমড়া করে থাকেন; যেন কোন বংশগত রোগ।
ব্রাজিলে
লেননে বাড়ি যে জায়াগায় সেটি বেশ অদ্ভুত ঠেকে ডারউইনের কাছে। অতিথি এলে ঘণ্টা বাজিয়ে, কামান দাগিয়ে অভ্যর্থনা জানানো হয় সেথায়, ভোজনের আয়োজন খুব বেশি: আস্ত আস্ত টার্কি ও গোটা একটা শূকরের রোস্ট, সাথে কাসাভার ময়দা দিয়ে তৈরি রুটি। এখানে বেশ কিছুদিন থাকেন তিনি। বিভিন্ন রকমের গাছ দেখেন: শিমুল, পাম, ফার্ন আর বাবলা। সবচেয়ে চমকপ্রদ লেগেছিল ক্যাবেজ পাম। জীবজন্তু সংগ্রহের জন্য সেখানে লোক রাখেন, নিজেও শিকার করেন কিছু। এখানেই তার প্রকৃতি-প্রেমের পরিচয় পাওয়া যায়, বনের বর্ণনা সম্ভব, তবে বিস্ময়, চমক আর ভালোলাগার অনুভব বর্ণনাতীত।.... আমি নীরবে এই ঐকতান (ঝিঁঝি, ঘুর্ঘুরেপোকা ও ব্যঙের) শুনি যদি-না কোনো পতঙ্গ আমার নিবিড় মনোযোগ ভাঙে। এখানে একদিন কুমরেপোকা ও মাকড়সার লড়াই দেখেন। প্রকৃতির নিয়ম ভেঙে মরণাপন্ন মাকড়সাটিকে বাঁচান। আরেকদিন দেখেন কালো পিঁপড়ার দল টিকটিকি, আরশোলা আর মাকড়সাকে আক্রমণ করছে। জীবজগতে বিদ্যমান অস্তিত্বের সংগ্রাম ধীরে ধীরে বুঝতে শুরু করেন তিনি। লক্ষ্য করেন, দুর্বলের টিকে থাকার জন্য দরকার ছদ্মবেশের। কিছু পতঙ্গ দেখতে কাঠির মত- গাছের সাথে লেগে থাকলে মনে হয় মরা ডাল, পাখির চোখ এড়ানোর জন্য কোন কোন বর্মপোকার আকৃতি বিষাক্ত ফলের মতো, নিরীহ মথকে আবার দেখায় ভয়ঙ্কর কাঁকড়াবিছার মত। এ সবই তো ছদ্মবেশ। জন্তুদের মধ্যে দুর্বলের উপর সবলের অত্যাচারের এই বিষয়টি মানুষের মধ্যেও লক্ষ্য করেন এখানে। ক্রীতদাসদের উপর মালিকের অত্যাচার ছিল অবর্ণনীয়। তার গৃহকর্তা প্যাট্রিক লেনন দরদী মালিক হওয়া সত্ত্বেও একবার এক ক্রীতদাস পরিবারের সবাইকে আলাদা আলাদা বিক্রির হুকুম দিয়েছিলেন। শেষে তা কার্যকর হয়নি, কিন্তু অন্যত্র এমনটি হরহামেশাই হয়।
রিও ডি জেনিরো ফিরে এসে ডারউইন নতুন বাসা নেন। তার সাথে থাকেন বিগ্‌লের চিত্রশিল্পী অগাস্টাস অ্যার্লে। অ্যার্লে বনের ছবি আঁকতেন। ডারউইনের কাজের সাথে তাই তার একটি সমন্বয় ঘটে। কোন কোন জৈব নমুনার ছবি আঁকার দায়িত্ব পালন করেন অ্যার্লে। তাদের সাথে শখ্যতা গড়ে উঠে এক পর্তুগীজ পাদ্রির। তিনজন একসাথে শিকারে যেতেন। পাদ্রি একবার দুটি দাড়িওয়ালা বানর শিকার করে। একটি বানর মরার পরও লেজ দিয়ে গাছের ডাল আঁকড়ে ঝুলে ছিল। অবশেষে গাছ কেটে তাকে নামাতে হয়। শিকার করেন সবুজ টিয়া ও টুকান। শিকারের পাশাপাশি কিছু পরীক্ষাও করেন, জানালার কাচের উপর ব্যাঙ হাঁটানো, বর্মপোকা কতোটা লাফাতে পারে তা দেখা ইত্যাদি। এসময় প্ল্যানেরিয়া নামের অদ্ভুত প্রাণীটি তার নজর কাড়ে। একে মাঝখান থেকে দুভাগ করলেও কিছুদিনের মধ্যে প্রতিটি খণ্ড আলাদা প্রাণী হয়ে উঠে। এদের কয়েকটি দুই মাস ধরে পোষেন। এক ধরনের প্রজাপতির সন্ধান পান যারা মাটির উপর দৌড়াতে পারে। স্থানীয় বোটানিক্যাল গার্ডেন পরিদর্শনে যান। সেখানে পাহাড়ের উপর উঠে এক অদ্ভুত ছত্রাকের দেখা পান যার প্রতি আকৃষ্ট থাকে এক ধরনের বর্মপোকা। তখন তার মনে পড়ে, এ ধরনের ছত্রাক ইংল্যান্ডেও আছে। এতো দূরের দুটি প্রজাতিতে মিল দেখে তিনি ধাঁধার মধ্যে পড়েন। যে বাড়িতে ভাড়া থাকতেন তার আশেপাশে অনেক কুমরেপোকা। এগুলো আধমরা পোকামাকড় ধরে এনে সেগুলোর উপর ডিম পাড়ে, যাতে ডিম ফুটে বেরুনো শূককীটরা তাজা মাংস খেয়ে জীবন ধারণ করতে পারে। সন্তানদের জন্য এভাবে খাবার সংগ্রহের উপায় কীভাবে শিখলো তারা? এ নিয়ে চিন্তায় পড়ে যান ডারউইন।
উরুগুয়ের পথে
৫ জুলাই রিউ দি জানেইরু থেকে উরুগুয়ের রাজধানী মোন্তেবিদেওর উদ্দেশ্যে নোঙর তোলে বিগ্‌ল। এই যাত্রা পথে শৈত্য আবহাওয়ায় ডারউইন সমুদ্রপীড়ার শিকার হন। ২৬ জুলাই মোন্তেবিদেওতে পৌঁছায় জাহাজ। প্রথম ক'দিন জাহাজেই কাটে ডারউইনের। মঝখানে একদিন উপকূলে ভূতাত্ত্বিক জরিপ চালাতে গিয়ে শীতের প্রকোপে অসুস্থ হয়ে পড়েন। এরপর বন্দর থেকে কিছুদূরে মালাদানাদোয় বাড়ি ভাড়া নেন তিনি। তিনি বাড়িতে থেকেই পশুপাখি নিয়ে গবেষণায় মত্ত থাকেন আর বিগ্‌ল জরিপকাজে বিভিন্ন স্থান প্রদক্ষিণ করে বেড়ায়। ক্যাপ্টেন জাহাজের খালাসি সিম্‌স কভিংটনকে ডারউইনের সাথে থাকার জন্য নিযুক্ত করে। ছোকরা হিসেবে কভিংটন বেয়াড়া হলেও দু'জনে ভালই মানিয়ে নেন। বিগ্‌ল অভিযান শেষেও কভিংটন কিছুকাল ডারউইনের সাথে থেকেছিল। এখানে থেকেই ডারউনের মন থেকে পাদ্রি হবার বাসনা অন্তর্হিত হয়, সে স্থান দখল করে নেয় প্রকৃতিবিজ্ঞান। ক্যারোলিনকে তখন লিখেছিলেন, ভূতত্ত্বের তুলনা নেই। প্রথম পাখি শিকারের ফূর্তির তুলনায় একগুচ্ছ জীবাশ্ম পাওয়ার আনন্দ অনেক বেশি, তারা নীরবে তাদের কালের কথা শোনায়, কী রোমাঞ্চকর... নাগালে পাওয়া সব ধরনের জীবজন্তুই ধরছি। এই স্থানে তিনি আড়াই মাস থেকেছিলেন। প্রথমে ৭০ মাইল উত্তরে পালান্‌কো নদীর পথে যাত্রা করেন। সাথে দু'জন সহকারী ও কয়েকটি ঘোড়া ছিল। প্রথম রাত এক স্পেনীয় খামারবাড়িতে কাটান। পরদিন ছোট শহর মিনাসে পৌঁছান। এই শহরের এক পানশালায় প্রথম গাউচ (স্পেনীয়-রেড ইন্ডিয়ান সংকর) দেখেন। তৃতীয় দিনে রাস্তায় দেখেন অসংখ্য উটপাখি। ডারউইনের মূল লক্ষ্যই ছিল এসব প্রাণী ও জীবকূলের দিকে। তাই রাস্তায় যা পড়ত তা-ই মনোযোগ দিয়ে লক্ষ্য করতেন। সে অঞ্চলের অতিথিকরণ প্রথাটি ছিল এরকম: কোন বাড়িতে গিয়ে "আভে মারিয়া" বলে ঘোড়ার বসে থাকতে হয়, কেউ না আসা পর্যন্ত। কেউ আসলে কুশল বিনিময় করতে হয়, প্রথমেই থাকার অনুমতি চাইতে হয় না। এক্ষেত্রে গৃহকর্তা অতিথির ব্যক্তিগত কিছু জিজ্ঞাসা করে না, উত্তমাশা অন্তরীপে যা সহসাই করা হয়। গাউচরা সেখানে ঘোড়ায় চড়ে বোলাস ছুড়ে শিকার করতো। তাদের ধারণা, তারা মৃত রেড ইন্ডিয়ান, আকাশগঙ্গা এক প্রাচীন প্রান্তর যেখানে এক সময় তারা উটপাখি শিকার করতো, আর ম্যগেলান মেঘপুঞ্জ হল শিকার করা উটপাখির ছড়ানো পালক। আরও দু'তিন দিন পর গন্তব্যে পৌঁছান তারা, ফেরার সময় অন্য পথ অনুসরণ করেন। এই যাত্রায় তেমন কোন জীবজন্তু সংগহ করতে পারেন নি। দেখেছেন, দখলদারী স্পেনীয় অধীনে কীভাবে দিনাতিপাত করছে স্থানীয় রেড ইন্ডিয়ানরা।
মালদানাদোয় আড়াই মাসে সংগ্রহ করেন: বিভিন্ন জাতের চতুষ্পদ, ৮ রকমের পাখি, ৯ জাতের সাপ, অনেকগুলো ইঁদুর যার মধ্যে খাঁটি জাতের ৮টি। একদিন ১০০ পাউন্ড ওজনের একটি উদ্‌বিড়াল শিকার করেন। চলে যাওয়ার আগে এক লোক ডারউইনকে দুটি টুকোটুকো (Clenonomys brasiliemsis) ধরিয়ে দেয়। এই প্রাণী বেশ মজার, ছুঁচোর মত, খুব চালাক, নিশাচর, গর্তবাসী, শিকড়বাকড় খায়, বাস করে মাটির ঢিপি বানিয়ে। গর্তে থেকে সারাদিন টুকটুক করে বলেই এর নাম টুকোটুকো। এই মালদানাদো থেকে ডারউইন লন্ডনে পার্সেল করে ১৫২৯টি নমুনা পাঠান। সেখানকার নমুনাগুলো একে ছিল নিখুঁত, তার উপর স্থানীয় লোকদের একটি দল জুটে গিয়েছিল যারা এগুলো সংগ্রহ করে এনে দিত। এতোসব নমুনা নিয়ে হিমশিম খাচ্ছিলেন হেন্‌স্লো। তিনি চিঠিতে লিখেন, "হাঁ ঈশ্বর, ২৩৩নং জিনিসটা কি? মনে হচ্ছে কোন বৈজ্ঞানিক বিস্ফোরণের ধ্বংসাবশেষ, একতাড়া ঝুলকালি। নিশ্চয়ই আজব কিছু।"
সেখানে ডারউইন বিস্মিত হয়েছিলেন বিভিন্ন জাতের পাখি দেখে। বেশির ভাগ পাখিই ছিল স্টার্লিং গোষ্ঠীর। Molothrus niger নামের একটি প্রজাতির পাখিরা দল বেঁধে ঘোড়া বা গরুর পিঠে বসে, ঝোপ থেকে শিস দেয়, স্থানীয় চড়ুইয়ের (Zonotricha matuiana) বাসায় ডিম পাড়ে। ডারউইন অবাক হয়ে লক্ষ্য করেন উত্তর আমেরিকায় Molothrus pecoris নামক একটি প্রজাতির পাখির স্বভাবও এই রকম। এ নিয়ে বেশ খানিকটা ভেবেছিলেন, এতো দূরের দুটি দেশের পাখির স্বভাব এক হয় কীভাবে?
সেবা (ভারতীয় দর্শন)
সেবা (सेवा, ) হিন্দুধর্ম ও  শিখধর্মে, নিঃস্বার্থ সেবা যা সম্পাদন করার জন্য কোনো ফলাফল বা পুরস্কারের প্রত্যাশা ছাড়াই সম্পাদিত হয়। হিন্দুধর্মে, এটি কর্ম যোগ নামেও পরিচিত, যেমনটি পবিত্র ধর্মগ্রন্থ ভগবদ্গীতায় বর্ণিত হয়েছে।
এই ধরনের সেবা অন্য মানুষ বা সমাজের উপকার করার জন্য সঞ্চালিত হতে পারে। সেবা মানে "সেবা", এর জন্য নিঃস্বার্থ প্রচেষ্টাকে বোঝায়। শব্দের সাম্প্রতিক ব্যাখ্যা হল "অন্যদের প্রতি উৎসর্গ"।
ব্যুৎপত্তি ও ধর্মীয় তাৎপর্য
সেবা হল কর সেবার সংক্ষিপ্ত, যেটি সংস্কৃত শব্দ কর থেকে এসেছে, যার অর্থ হাত বা কাজ, এবং সেবা, যার অর্থ সেবা।
পাঞ্জাবীতে, সেবা শব্দটির অর্থও "প্রেমের অভিনয়ের মাধ্যমে পূজা করা, উপাসনা করা, শ্রদ্ধা জানানো।" শিখ গুরুদের লেখায়, সেবা (সেবা ও উপাসনা) এই দুটি অর্থ একত্রিত হয়েছে।সেবা আকাঙ্ক্ষা ও অভিপ্রায় ছাড়া এবং নম্রতার সাথে সম্পাদিত প্রেমের শ্রম বলে আশা করা হয়।
কর সেবা - কে প্রায়ই "স্বেচ্ছাশ্রম" হিসাবে অনুবাদ করা হয়। করসেবার জন্য একজন স্বেচ্ছাসেবককে কর সেবক বলা হয়। কর সেবক হলেন এমন একজন যিনি স্বাধীনভাবে একটি ধর্মীয় উদ্দেশ্যে তাদের পরিষেবা প্রদান করেন। শব্দটি সংস্কৃত শব্দ কার (হাত বা কাজ) এবং সেবক থেকে উদ্ভূত হয়েছে। শিখরা কর সেবক শব্দটি ব্যবহার করে এমন লোকদের প্রতিনিধিত্ব করার জন্য যারা পরিচর্যা, পরোপকারী পরোপকার, এবং ধর্ম ও সমাজের সেবায় মানবিক প্রচেষ্টায় নিয়োজিত। সেবাদার (পাঞ্জাবী: ਸੇਵਾਦਾਰ; এছাড়াও সেওয়াদার হিসাবে প্রতিলিপি করা হয়েছে), আক্ষরিক অর্থে "সেবা-সমর্থক", হল আরেকটি  পাঞ্জাবী শব্দ যিনি সেবা করেন যেন সেবা করেন,  সংস্কৃত মূল সেবা ও ধ্র থেকে উদ্ভূত।
নিঃস্বার্থ সেবা ধারণাটি বেশ কয়েকটি ধর্মে গুরুত্বপূর্ণ ধারণা কারণ ঈশ্বরকে নিজের পাশাপাশি অন্যের মঙ্গলের প্রতি আগ্রহ রয়েছে বলে মনে করা হয়; অন্য লোকেদের সেবা করাকে পরোক্ষভাবে ঈশ্বরের সেবা করার অপরিহার্য ভক্তিমূলক অনুশীলন হিসাবে বিবেচনা করা হয় এবং এমন ধর্মীয় জীবনযাপন করা হয় যা অন্যদের জন্য উপকারী। প্রতিটি ধর্মের মানুষ এই সেবার অন্তর্ভুক্ত।
হিন্দুধর্মে সেবা
হিন্দুধর্মে, সেবা হল ঈশ্বর এবং/অথবা মানবতার সেবার ধারণা, প্রত্যাবর্তনের প্রত্যাশা ছাড়াই। হিন্দু ধর্মগ্রন্থ অনুসারে, সেবাকে ধর্মের (ধার্মিকতা) সর্বোচ্চ রূপ হিসেবে দেখা হয়। সেবাকে বলা হয়েছে ভালো কর্ম প্রদান করে যা আত্মাকে মোক্ষ (মৃত্যু ও পুনর্জন্মের চক্র থেকে মুক্তি, কথোপকথনে পুনর্জন্ম নামে পরিচিত) পেতে সাহায্য করে।  সেবা ও কর্ম যোগের ধারণাটি ভগবদ্গীতায় ব্যাখ্যা করা হয়েছে, যেখানে কৃষ্ণ এই বিষয়ে ব্যাখ্যা করেছেন। আরও আধুনিক দিনে, ধারণাটি বৃহত্তর ভালোর জন্য স্বেচ্ছাসেবক হিসাবে নেওয়া হয়েছে, যেমন দুর্যোগ ত্রাণ এবং অন্যান্য বড় ঘটনা।
শিখধর্মে সেবা
কর সেবা হল শিখধর্মের অন্যতম প্রধান শিক্ষা — শিখ ধর্মগ্রন্থ, ধর্মতত্ত্ব ও হারমেনিউটিক্স-এ এর নির্ধারিত দর্শন সহ। ঐতিহ্য স্পষ্ট বোঝার সাথে সেট করা হয়েছে যে আমাদের সকলের মধ্যে ঈশ্বর আছেন, এবং এইভাবে মানবতার সেবা করে আপনি ঈশ্বরের সৃষ্টির সেবা করছেন।
শিখ ধর্মে সেবা তিনটি রূপ নেয়: তান (শারীরিক সেবা, যেমন কায়িক শ্রম), মানুষ (মানসিক সেবা, যেমন অন্যদের সাহায্য করার জন্য অধ্যয়ন করা), এবং  ধন (আর্থিক সহায়তা সহ বস্তুগত সেবা)। শিখধর্ম জোর দেয় কিরাত করো, "সৎ কাজ", এবং বন্ড চককো, সম্প্রদায়ের সুবিধার জন্য অভাবীদেরকে দেওয়ার মাধ্যমে আপনার যা আছে তা ভাগ করে নেওয়া। ধর্মীয় কারণে সেবা প্রদানের মাধ্যমেও সেবা করা হয়, প্রায়শই গুরুদ্বার নির্মাণের জন্য, এক স্রষ্টার সেবা করার একটি উপাসনালয় যা সম্প্রদায়ের সেবা করে থাকে যেমন উপাসনা অনুষ্ঠান এবং সকলের জন্য উন্মুক্ত সাম্প্রদায়িক খাবার রান্নাঘর প্রদান করে।
অন্যান্য ব্যবহার
শব্দটি সামরিক পুরস্কার যেমন, অতি বিশেষ সেবা পদক, পরম বিশেষ সেবা পদক, এবং সেবা ফাউন্ডেশন, গান্ধী সেবা সদন, সেবা উন্নয়ন, এবং সেবা ভারতীর মতো প্রতিষ্ঠানগুলিতে ব্যবহৃত হয়।
ইতিহাস
সেবা দিবস ২০১০ সালে একই নামের একটি অলাভজনক দ্বারা চালু করা হয়েছিল, দাতব্য প্রতিষ্ঠান যা ইংল্যান্ড ও ওয়েলসে নিবন্ধিত (নং ৪৪৪৬৮৪৮)। প্রথম ছয়টি সেবা দিবস অক্টোবরের প্রথম রবিবারে অনুষ্ঠিত হয়েছিল, ২০১৬ পর্যন্ত যখন তারিখ পরিবর্তন হয়েছিল।
২০১৩ সালে, ৭৫,০০০ এরও বেশি স্বেচ্ছাসেবক ২৫ টিরও বেশি দেশে অংশ নিয়েছিল যার ফলে ৫৬১,০০০ এরও বেশি স্বেচ্ছাসেবী ঘন্টা ছিল। সেবা দিবস নিম্নলিখিত দেশে সংঘটিত হয়েছে:
কলিযুগ (১৯৮১-এর চলচ্চিত্র)
কলিযুগ (এজ অব ভাইস) হলো ১৯৮১ সালে মুক্তি পাওয়া শ্যাম বেনেগল পরিচালিত ভারতীয় হিন্দি ভাষায় অপরাধ নাট্য চলচ্চিত্র। এটি ভারতীয় মহাকাব্য মহাভারতের আধুনিক সংস্করণ হিসাবে পরিচিত, এটিতে প্রতিদ্বন্দ্বী ব্যবসায়িক পরিবারের মধ্যে প্রত্নতাত্ত্বিক দ্বন্দ্বকে চিত্রিত করা হয়েছে। কলিযুগ ১৯৮২ সালে শ্রেষ্ঠ চলচ্চিত্র বিভাগে ফিল্মফেয়ার পুরস্কার জিতে নেয়।
চিত্রনাট্য এবং কাহিনী মহাভারত থেকে অনেক আলাদা। তবে মহাকাব্যটির সাথে বৈশিষ্ট্য এবং গুরুতর ঘটনাসমূহের মধ্যে লক্ষণীয় মিল রয়েছে। শশী কাপুর, রেখা, রাজ বাব্বর, সুপ্রিয়া পাঠক, অনন্ত নাগ, কুলভূষণ খরবান্দা, সুষমা শেঠ, আকাশ খুরানা, ভিক্টর ব্যানার্জি, রিমা লাগু, এবং এ.কে. হাঙ্গাল প্রধান চরিত্রে অভিনয় করেছেন এছাড়া শিশু শিল্পী হিসাবে উর্মিলা মাতন্ডকর কিছু সময় উপস্থিত ছিলেন।
কাহিনী সংক্ষেপ
এটি একটি ষড়যন্ত্রের গল্প এবং দুটি পরিবারের মধ্যে অবশ্যম্ভাবী লড়ায়ের কাহিনী।
রামচাঁদ ও ভীষমচাঁদ ছিলেন ব্যবসায়ের ক্ষেত্রে দু'জন অগ্রণী ভাই। আজীবন অবিবাহিত পুরুষ ভীষমচাঁদ রামচাঁদের মৃত্যুর পর তার দুই পুত্রকে লালন-পালন করে। তিনি পারিবারিক ব্যবসাকে একটি মজবুত অবস্থানে দাঁড় করান। রামচাঁদের বড় ছেলে খুবচাঁদের (বিনোদ দোশি) দুই পুত্র ধনরাজ (ভিক্টর ব্যানার্জি) এবং সন্দীপরাজ (আকাশ খুরানা)। খুবচাঁদের ছোট ভাই পুরানচাঁদ কয়েক বছর আগে মারা গিয়েছে। তাঁর তিন পুত্র হলো ধর্মরাজ (রাজ বাব্বর), বলরাজ (কুলভূষণ খরবান্দা) এবং ভরতরাজ (অনন্ত নাগ)। খেলার আর এক কুশীলব হলো ভীষমচাঁদের লালিত অনাথ করণ (শশী কাপুর)।
প্রতিক্রিয়া
অনিল ধরকার ইন্টারন্যাশনাল ফিল্ম গাইড এ একটি ইতিবাচক পর্যালোচনায় এটিকে "উচ্চাকাঙ্ক্ষী" বলে উল্লেখ করেন এবং এটিকে "এখন পর্যন্ত বেনগালের চলচ্চিত্রগুলির মধ্যে সবচেয়ে জটিল" যা "সাবধানে কদমে চলা" এবং "দক্ষতার সাথে একত্রিত করা" হিসাবে উল্লেখ করেন। ধরকার সিনেমাটোগ্রাফিক কাজ এবং অভিনয়ের প্রশংসা করেন: "বেনেগলের নিয়মিত চিত্রগ্রাহক গোবিন্দ নীহালানি দক্ষ দীপ্তির সাথে প্রতিটি পরিবর্তীত ক্রিয়াকলাপ তুলে ধরেছেন। বেশিরভাগ বেনগলের নিয়মিত অভিনেতারা দক্ষ, ভিক্টর বন্দ্যোপাধ্যায় এবং শশী কাপুর... দুর্দান্ত অভিনয় করেছে" কলিযুগ দ্বাদশ মস্কো আন্তর্জাতিক চলচ্চিত্র উৎসবে অংশগ্রহণ করে।
পাইকপাড়া ইউনিয়ন
পাইকপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
জি-স্ট্রিং
জি-স্ট্রিং (ইংরেজি: G-string) (অন্যথায় gee-string বা gee string) এক ধরনের থং অন্তর্বাস বা সাঁতারের পোশাক। এটি কাপড়, পাকাঁচামড়া, প্লাস্টিকের তৈরি একটি সংকীর্ণ বা সরু অংশ, যা নিতম্ব এবং যৌনাঙ্গ ঢাকার ক্ষেত্রে ব্যবহৃত হয়। এটা সাধারণত অন্তর্বাস বা সাঁতারের পোশাক হিসেবে নারী এবং পুরুষদের ব্যবহারের একধরনের ছোট প্যান্টি বা জাঙ্গিয়া। জি স্ট্রিং এবং থং এই দুটি পদ কখনো কখনো অদলবদল করে ব্যবহার করা হয়। তবে, পরিভাষাগতভাবে এগুলো পোশাকের বিভিন্ন অংশ হিসেবে পরিচিত হয়।
এছাড়াও জি স্ট্রিং বহিরাগত নৃর্ত্যশিল্পী দ্বারা পরিহিত হয়ে থাকে।
প্রিয়তমা
প্রিয়তমা ২০২৩ সালের একটি বাংলাদেশী রোমান্টিক-এ্যাকশন চলচ্চিত্র। এটি পরিচালনা করেছেন হিমেল আশরাফ, যা তার দ্বিতীয় চলচ্চিত্র এবং ভার্সেটাইল মিডিয়ার অধীনে প্রযোজনা করেছেন আরশাদ আদনান। চলচ্চিত্রটির কাহিনি এককভাবে লিখেছেন প্রয়াত ফারুক হোসেন এবং তার সঙ্গে চিত্রনাট্য ও সংলাপ যৌথভাবে লিখেছেন হিমেল আশরাফ। চলচ্চিত্রে মূখ্য ভূমিকা অভিনয় করেছেন শাকিব খান, ইধিকা পাল ও শহীদুজ্জামান সেলিম। এছাড়াও অন্যান্য চরিত্রে আছেন এলিনা শাম্মী, ডন, লুৎফুর রহমান খান সীমান্ত ও লুৎফর রহমান জর্জ।
সঙ্গীত
চলচ্চিত্রটির সুর ও সঙ্গীতায়োজন করেছেন আকাশ সেন ও প্রিন্স মাহমুদ। চলচ্চিত্রটির প্রথম গান কুরবারী কুরবানী, যার সুর ও সঙ্গীতায়োজন করেছেন আকাশ সেন। এছাড়াও গানটির গীত রচনার পাশাপাশি গেয়েছেনও তিনি নিজেই। ঢাকায় বাংলাদেশ চলচ্চিত্র উন্নয়ন কর্পোরেশনে (এফডিসি) ও নারায়ণগঞ্জের পানাম সিটিতে সেট বানিয়ে তিনদিন ধরে এই গানের দৃশ্যধারণ করা হয়। এটি ২০২৩ সালের ২৪ জুন শাকিব খানের অফিসিয়াল ফেসবুক পেইজ ও তার নিজস্ব প্রযোজনা প্রতিষ্ঠান এসকে ফিল্মসের ইউটিউব চ্যানেলে প্রকাশ করা হয়। গানটি প্রকাশের তিন ঘণ্টায় তার ফেসবুক পেজে ১ লাখ ৫৪ হাজারের বেশি প্রতিক্রিয়া পায় এবং ১০ লাখেরও বেশিবার দেখা হয়। এরপর ২৭ জুন প্রকাশ করা হয় এটির দ্বিতীয় গান, "ও প্রিয়তমা", যা একটি প্রণয়ধর্মী গান। গানটিতে  বালামের সঙ্গে কণ্ঠ দিয়েছেন সোমনুর মনির কোনাল। আসিফ ইকবালের লেখা গানটির সুর-সংগীত করেছেন আকাশ সেন।  চ্যানেল আই জানায়, চলচ্চিত্রটির মাধ্যমে কণ্ঠশিল্পী বালাম প্রায় দশ বছর পর নেপথ্যে শিল্পী হিসাবে প্রত্যাবর্তন করেন। এতে ঈশ্বর শিরোনামে আরেকটি গানের সুর করেছেন প্রিন্স মাহমুদ, যিনি এর আগে গানের সুর ও সংগীতায়োজন করেছিলেন মোস্তফা সরয়ার ফারুকীর থার্ড পারসন সিঙ্গুলার নাম্বার (২০০৯) ও অনিমেষ আইচের জিরো ডিগ্রী (২০১৫) চলচ্চিত্রেগুলোতে। তবে চলচ্চিত্রের গানে নিয়মিত পাওয়া যায়নি তাঁকে, এবারই মূলধারার বাণিজ্যিক ছবিতে প্রথম গান করলেন তিনি। চলচ্চিত্রের প্রথম গানটি প্রকাশের পর, ২৫ জুন প্রিন্স মাহমুদ গানটি সম্পর্কে প্রথম আলোকে বলেন, “গানটি খুব ভালো হয়েছে। নব্বইয়ের দশকে যাঁরা আমাদের গান শুনেছেন, তাঁদের ভালো লাগবে, আবার এই সময়ের শ্রোতাদেরও ভালো লাগবে।” সোমেশ্বর অলির কথায় গানটিতে কণ্ঠ দিয়েছেন রিয়াদ, যা অভিষেক চলচ্চিত্র। যা প্রিন্স মাহমুদের সঙ্গে সোমেশ্বর আলি প্রথম কাজ। চলচ্চিত্রের "গভীরে" শিরোনামে একটি গানে কণ্ঠ দিয়েছেন রেহান রসুল ও প্রিয়াংকা গোপ। যেটির সুর ও সঙ্গীতায়োজন সাজিদ সরকার এবং গীত রচনা করেছেন জাহিদ আকবর। এটি প্রধান অভিনেতা শাকিব খানের সাথে আকবরের তৃতীয় কাজ। এর আগে তিনি ২০১৪ সালে শাকিব খানের প্রযোজিত হিরো: দ্য সুপারস্টার চলচ্চিত্রের "যেখানেই যাবে আমাকে পাবে" এবং ২০২৩ সালের লিডার: আমিই বাংলাদেশ চলচ্চিত্রে "সুরমা সুরমা" শিরোনামের আরেকটি গান লিখেছিলেন। গানটি প্রসঙ্গে জাহিদ আকবর চ্যানেল আইকে বলেন, "গভীরে গানটা হৃদয়ের গভীরে পৌঁছে যাওয়ার মতো গান, উত্তেজনার কোনো গান নয়। শিরা উপ-শিরায় ভালোবাসা ছড়িয়ে যাওয়ার মতো গান। গল্পে শাকিব খানের ৮০ বছরের লুকের ডামি ছবি দেখে গানটা লিখতে বেশি উৎসাহী হয়েছিলাম। গানটা শুনে শ্রোতারা বলতে পারবেন কেমন হয়েছে।"
মুক্তি
প্রাথমিকভাবে চলচ্চিত্রটি ২০১৮ সালের ঈদে মুক্তির পরিকল্পনা করা হয়, যদিও সেসময় বিভিন্ন কারণে চলচ্চিত্রটির নির্মাণকাজ বিলম্বিত হয়।
চলচ্চিত্রটি মুক্তির দুই সপ্তাহ আগেই চড়া মূল্যে প্রেক্ষাগৃহ বুকিং শুরু হয়। ২০২৩ সালের ২৯ জন ঈদে মাল্টিপ্লেক্সসহ দেশের ১০৭টি সিনেমা হলে চলচ্চিত্রটি মুক্তি পায়।
এটি ৭ জুলাই যুক্তরাষ্ট্র ও কানাডার ৪২টি প্রেক্ষাগৃহে মুক্তি পায়।
অভ্যর্থনা
চলচ্চিত্র সমালোচক রহমান মতি বাংলা মুভি ডেটাবেজে (বিএমডিবি) চলচ্চিত্রটিকে ৭.৫/১০ প্রদান করে। তিনি প্রিয়তমাকে একটি মিশ্র উপস্থাপনা হিসাবে উল্লেখ করেন। তিনি ছবির গল্পের উপস্থাপনার প্রশংসা করেন, তিনি উল্লেখ করেন, "ছবির নাম শুনে অনেকেই রোমান্টিক (প্রণয়ধর্মী) ছবি ভেবে নেবে স্বাভাবিকভাবেই কিন্তু এর মধ্যে থ্রিলার (মসলাদার) ও ট্র্যাজেডির (বিয়োগান্তিক) আবহ এনে ছবিটিকে মিক্সড ক্যাটাগরির (মিশ্র ঘরনার) বানানো হয়েছে।" তবে তিনি ছবির কমেডি খুবই দুর্বল বলে উল্লেখ করেন।
প্রিয়তমা সিনেমার পরিচালক হিমেল আশরাফ তার ব্যাক্তিগত ফেসবুক পেজে জানান প্রিয়তমা সিনেমাটি ১ম সপ্তাহ শেষে বাংলাদেশে ১০ কোটি ৩০ লাখ টাকা আয় করেছে।
বিতর্ক
চলচ্চিত্রটির ফার্স্টলুকে শাকিব খানের ঠোঁটে জ্বলন্ত সিগারেট দেখা যায়। পোস্টারটিতে ধূমপানের চিত্র থাকা সত্ত্বেও কোনো সতর্কতামূলক বার্তা না থাকায়, এমন দৃশ্যকে ধূমপান করাকে উৎসাহ দেওয়া হচ্ছে বলে সমালোচিত হয়। বাংলাদেশ তামাকবিরোধী জোট ধূমপান ও তামাকজাত দ্রব্য ব্যবহার (নিয়ন্ত্রণ) আইন লঙ্ঘন হয়েছে বলে নিন্দা জানিয়ে লিখিত বিবৃতি প্রদান করে।
প্রভাব
২০২৩ সালের ১০ এপ্রিল চলচ্চিত্রটির প্রথম দর্শন (ফার্স্ট লুক) প্রকাশ পায়। ঈদে মুক্তি দেয়ার জন্য ২৭টি প্রেক্ষাগৃহের কর্তৃপক্ষ চলচ্চিত্রটি বুকিংয়ের জন্য যোগাযোগ করে।  ২৪ জুন "কুরবানী কুরবানী" গানটি প্রকাশের পর ফেসবুকে ২৪ ঘন্টা ৫০ লাখ ভিউয়ের মাইলফলক স্পর্শ করে এবং টিকটকে ট্রেন্ডিংয়ে চলে আসে।
দলুনায় (টেলিভিশন ধারাবাহিক)
দলুনায় (Dolunay) বা (আন্তর্জাতিক শিরোনাম:) ফুলমুন স্টার টিভিতে প্রচারিত একটি তুর্কি নাটক সিরিজ। এটি ৪ জুলাই থেকে ৩১ ডিসেম্বর, ২০১৭ পর্যন্ত নেটওয়ার্কে প্রিমিয়ার হয়েছিল।
ধারাবাহিক সারসংক্ষেপ
দলুনায় ধারাবাহিকটি একটি পরিবারকে একটি পরিবার হিসেবে পূর্ণতার মূল বিষয়গুলো বর্ণনা করে। এটা কি রক্ত এবং জেনেটিক্স, শেয়ার করা অভিজ্ঞতা, নাকি শুধু প্রেম? ফেরিত আসলান একজন চৌকস এবং সফল ব্যবসায়ী এবং জন্মগত নেতা যিনি কর্ম থেকে শুরু করে ফিটনেস, স্বাস্থ্য পর্যন্ত তার জীবনের সমস্ত ক্ষেত্রে শৃঙ্খলাবদ্ধ। তিনি তার বাড়িতে এবং যারা সেখানে কাজ করেন তাদের ব্যাপারে বিশেষভাবে কঠোর। নাজলি পিনার একজন তরুণ রন্ধনসম্পর্কীয় ছাত্রী যাকে ফেরিতের ব্যক্তিগত শেফ হিসাবে নিয়োগ করা হয়েছে এবং তার খাবার প্রস্তুত করার জন্য তার নির্দিষ্ট প্রয়োজনীয়তা এবং নিয়মগুলো অবশ্যই মেনে চলতে হবে। স্পষ্টভাষী, স্বাধীনচেতা, নাজলি প্রথমে ফেরিতের সাথে সংঘর্ষে লিপ্ত হয়, কিন্তু ধীরে ধীরে দুজনের মধ্যে বন্ধুত্ব এবং প্রেম তৈরি হয়। ফেরিতের ভাগ্নে বুলুত নাজলিকে পছন্দ করে। যখন ট্র্যাজেডি শুরু হয় এবং ফেরিতকে অবশ্যই বুলুতের দায়িত্ব নেয়, তখন দেমেত এবং হাকানের সাথে অভিভাবকত্ব নিয়ে বিরোধ শুরু হয়। আসুমানের ক্রিয়াকলাপের কারণে ফেরিত অভিভাবকত্ব হারায় এবং নাজলি ফেরিতের কাছে এটি স্বীকার করতে পারেনা। তারা ঘনিষ্ঠ হয়, কিন্তু ফেরিত সত্য জানার পর উপর ক্রুদ্ধ হয়। যাইহোক, ফেরিত এবং নাজলি একটি বানোয়াট বৈবাহিক সম্পর্কে জড়াতে সম্মত হন যাতে বুলুতের অভিভাবকত্ব পাওয়ার সম্ভাবনাকে সাহায্য করে। জিনিসগুলি জটিল হয় যখন ফেরিতের সঙ্গীতজ্ঞ আত্মীয় দেনিজ নাজলির প্রেমে পড়ে এবং দেমেট দেনিজকে ফেরিতের বিরুদ্ধে পরিণত করার জন্য এটি ব্যবহার করার চেষ্টা করে। সহায়ক চরিত্রগুলির মূল সেট হল পরিবার এবং বন্ধুদের মিশ্রণ যারা পরিবার হিসাবে বিবেচিত হয় যারা বেশিরভাগ সাহায্য করে কিন্তু কখনও কখনও ফেরিত এবং নাজলির সম্পর্ককে বাধা দেয় কারণ এটি ব্যবসা থেকে বন্ধুত্ব এবং অবশেষে প্রেমে বিকশিত হয়।
জাস্টিন ন্যাপ
জাস্টিন অ্যান্টনি ন্যাপ (জন্ম ১৮ নভেম্বর ১৯৮২), এছাড়াও তার অনলাইন মনিকর Koavf নামে পরিচিত, একজন আমেরিকান উইকিপিডিয়া ব্যবহারকারী যিনি উইকিপিডিয়াতে ১০ লক্ষও বেশি সম্পাদনা অবদান রাখা প্রথম ব্যক্তি।  ন্যাপ ইংরেজি উইকিপিডিয়া  ২১ লাখ বেশি সম্পাদনা করেছেন।  তিনি ১৮ এপ্রিল ২০১২ থেকে ১ নভেম্বর ২০১৫ পর্যন্ত সর্বকালের সবচেয়ে সক্রিয় উইকিপিডিয়া অবদানকারীদের মধ্যে ১ নম্বরে ছিলেন। যখন তিন  স্টিভেন প্রুইটকে ছাড়িয়ে গিয়েছিলেন।
শিক্ষা
ন্যাপ কভেন্যান্ট ক্রিশ্চিয়ান হাই স্কুলে পড়াশোনা করেন।তিনি যেখানে ১৯৯৭ সালে ভর্তি হয়। তিনি ইন্ডিয়ানা ইউনিভার্সিটি – পারডু ইউনিভার্সিটি ইন্ডিয়ানাপোলিস থেকে দর্শন ও রাষ্ট্রবিজ্ঞানে ডিগ্রি অর্জন করেছেন।
উইকিপিডিয়া
ন্যাপ ১৯ এপ্রিল ২০১২ সালে উইকিপিডিয়াতে তার মিলিয়ন তম সম্পাদনা ঘোষণা করেছিলেন। সেই সময়ে তিনি মার্চ ২০০৫ সালে সাইন আপ করার পর থেকে প্রতিদিন গড়ে ৩৮৫ টি সম্পাদনা জমা দিয়েছিলেন তার পারফরম্যান্স সম্পর্কে তিনি বলেছিলেন: "হঠাৎ এবং অনিচ্ছাকৃতভাবে বেকার হওয়া আপনার সাথে এটি করবে।" মার্গারেট ফার্গুসন, ইন্ডিয়ানা ইউনিভার্সিটি – পারডু ইউনিভার্সিটি ইন্ডিয়ানাপোলিসের রাষ্ট্রবিজ্ঞানের একজন সহযোগী অধ্যাপক এবং ন্যাপের একজন অধ্যাপক, বলেছেন যে তিনি উইকিপিডিয়া সম্পাদনার প্রতি তার উত্সর্গ দেখে অবাক হননি৷ ২০১২ সালে উইকিপিডিয়ার সহ-প্রতিষ্ঠাতা জিমি ওয়েলস ন্যাপকে তার কাজের জন্য অভিনন্দন জানান এবং এপ্রিল জাস্টিন ন্যাপ দিবস হবে বলে ঘোষণা করে তার কৃতিত্বের জন্য তাকে সাইটের সর্বোচ্চ পুরস্কার প্রদান করেন। বিজনেস ইনসাইডার সাথে ২০১৪ সালের একটি সাক্ষাত্কারে, ন্যাপ বলেছিলেন যে তার উইকিপিডিয়া সম্পাদনার বিষয়ে "কোনও সাধারণ দিন নেই" এবং তার "গো-টু এডিটগুলি ছোট শৈলী এবং টাইপো সংশোধন"। তিনি আরও যুক্তি দিয়েছিলেন যে উইকিপিডিয়া সম্পাদকদের ক্রমহ্রাসমান সংখ্যা "অগত্যা একটি সমস্যা নয়"।
তার উইকিপিডিয়া ব্যবহারকারীর নাম, Koavf, "কিং অফ অল ভেক্সট ফ্যান" এর সংক্ষিপ্ত রূপ হিসাবে বেছে নেওয়া হয়েছিল, যা ১৯৯০-এর দশকে ভেক্সট- এর জন্য ন্যাপের একটি প্রতিযোগিতার উল্লেখ ছিল। ন্যাপ উইকিপিডিয়ার জর্জ অরওয়েলের গ্রন্থপঞ্জিতে একটি গুরুত্বপূর্ণ অবদানকারী ছিলেন এবং তিনি উইকিপিডিয়ার বিভাগ কাঠামোর মাধ্যমে অ্যালবামের শ্রেণীকরণের সাথে জড়িত অনেক সম্পাদনাও করেছেন। ২০১২ সালে ইন্ডিয়ানাপলিস স্টার রিপোর্ট করেছে যে ন্যাপ কখনও কখনও দিনে ১৬ ঘন্টার মতো উইকিপিডিয়া সম্পাদনা করেন।
সক্রিয়তা
২০০৫ সালে জাতিসংঘের ষাটতম সাধারণ পরিষদে, ন্যাপ সাহরাউই জনগণের পক্ষে ওকালতি করেন এবং পশ্চিম সাহারার পরিস্থিতি সম্পর্কে কথা বলেন। তিনি ২০১৩ সালে একটি পুনরুদ্ধার চতুর্থ সমাবেশের জন্য সম্প্রদায়ের আয়োজনে জড়িত ছিলেন।
অন্যান্য
ইন্ডিয়ানাপলিস পিৎজারিয়া জাস্ট পিজ্জার জন্য পিজ্জা সরবরাহ করা, মুদি দোকানে কাজ করা এবং একটি সংকটের হটলাইনে কাজ করা সহ ন্যাপের বেশ কয়েকটি কাজ রয়েছে।
দেপোর্তিভো আলাভেস
দেপোর্তিভো আলাভেস, এস.এ.ডি. (সাধারণত স্পোর্টিং আলাভেস অথবা শুধুমাত্র আলাভেস নামে পরিচিত) হচ্ছে বিতোরিয়া-গাস্তেইস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২১ সালের ২৩শে জানুয়ারি তারিখে স্পোর্টস ফ্রেন্ডস ক্লাব নামে প্রতিষ্ঠিত হয়েছে। আলাভেস তাদের সকল হোম ম্যাচ বিতোরিয়া-গাস্তেইসের মেন্দিজোররোৎসায় খেলে থাকে; যার ধারণক্ষমতা হচ্ছে ১৯,৮৪০। বর্তমানে এই ক্লাবের ম্যানেজারের দায়িত্ব পালন করছেন আসিয়ের গারিতানো এবং সভাপতির দায়িত্ব পালন করছেন আলফনসো ফার্নান্দেজ দে ত্রেকোনিস। বাস্ক দেশীয় মধ্যমাঠের খেলোয়াড় মানু গার্সিয়া এই ক্লাবের অধিনায়কের দায়িত্ব পালন করছেন।
বানারীপাড়া উপজেলা
বানারীপাড়া বাংলাদেশের বরিশাল জেলার অন্তর্গত একটি উপজেলা যা ৮টি ইউনিয়ন নিয়ে গঠিত। এটি বরিশাল বিভাগের অন্তর্গত ১০টি উপজেলার একটি। বানারীপাড়ার উত্তরে উজিরপুর উপজেলা, দক্ষিণে পিরোজপুর জেলার নেছারাবাদ উপজেলা, পূর্বে উজিরপুর উপজেলা ও ঝালকাঠি সদর উপজেলা, পশ্চিমে পিরোজপুর জেলার নাজিরপুর উপজেলা ও নেছারাবাদ উপজেলা। বানারীপাড়ার মধ্য দিয়ে সন্ধ্যা নদী প্রবাহিত হয়েছে।
ব্রিটিশ শাসনামলে প্রশাসন বানারীপাড়া থানা গঠিত হয় ১৯১৩ সালে এবং স্বাধীনতার পর ১৯৮৩ সালে থানাকে উপজেলায় রূপান্তর করা হয়। বানারীপাড়া ও উজিরপুর উপজেলা নিয়ে গঠিত এ আসনটি জাতীয় সংসদে বরিশাল-২ নং আসন হিসেবে চিহ্নিত। এটি বরিশাল জেলায় অবস্থিত জাতীয় সংসদের ১২০নং আসন।
দেপোর্তিভো আলাভেস
এই দলটি জার্সি হিসেবে নীল-সাদা ডোরাকাটা শার্ট, নীল প্যান্ট এবং সাদা মোজা পরিধান করে। দলটির স্টেডিয়ামের নাম মেন্দিজোরৎজা স্টেডিয়াম, যেখানে একসাথে ১৯,৮০০ জন দর্শক খেলা উপভোগ করতে পার।
বানারীপাড়া উপজেলা
ইতিহাস
সম্রাট আকবরের আমলে মোগল সাম্রাজ্যের অন্তর্ভুক্ত করদ মিত্র রাজ্য হিসেবে চন্দ্রদ্বীপ রাজা কন্দর্পনারায়ণ শাসন করতেন। চন্দ্রদ্বীপের পশ্চিমে বৃহৎ এক অঞ্চল এমনিতে পড়ে ছিল। দিল্লির সম্রাটপুত্র শাহজাদা সেলিম বিদ্রোহ করে এ অঞ্চলে পালিয়ে আসেন সঙ্গীসাথী নিয়ে। অনাবাদি এ অঞ্চলের নাম তিনি রাখেন সেলিমাবাদ। এ অঞ্চলের অধিকাংশ অংশ এর পূর্বে সুগন্ধা নদীর মধ্যে ছিল, ধীরে ধীরে তা জেগে ওঠে। সুগন্ধা নদীর বুকে জেগে ওঠা এ জনপদকে ‘সোন্ধার কূল’ নামে অভিহিত করা হয়। সোন্ধারকূলের সেই নদীই বানারীপাড়ার বুক চিরে প্রবাহিত হওয়া সন্ধ্যা নদী। ১৭০০ খ্রিস্টাব্দের গোড়ার দিকে জানকী বল্লভ রায় চৌধুরী মুর্শিদাবাদের নবাবদের থেকে জমিদারী লাভ করেন। এরপর তিনি বানারীপাড়া এসে বসতি স্থাপন করেন। ১৯৪৮ সালে পাকিস্তান সৃষ্টি এবং জমিদারী প্রথা বিলুপ্ত হওয়ার পর এ জমিদারগণ ভারতে চলে যান।
বানারীপাড়া উপজেলা আয়তনের দিক দিয়ে বরিশালের মধ্যে সবচেয়ে ছোট। এই উপজেলার নামকরণের ক্ষেত্রে বিভিন্ন মত রয়েছে।
এখানে এক সময় বনিক সম্প্রদাইয়ের বানিয়াতী ব্যবসা ছিল। তারা এখানে বসবাস করতেন। বানীয়া শব্দ থেকে বানারীপাড়া শব্দটির প্রচলন হতে পারে। এছাড়া "বান" এবং "অরি" শব্দের সমন্বয়ে বানারীপাড়া নামকরণ হয়েছে বলে তথ্য প্রমাণ রয়েছে। ব্রিটিশ শাসনামলে প্রশাসন বানারীপাড়া থানা গঠিত হয় ১৯১৩ সালে এবং স্বাধীনতার পর ১৯৮৩ সালে থানাকে উপজেলায় রূপান্তর করা হয়।
মুক্তিযুদ্ধের সময় এই উপজেলার গাভায় ব্যাপক গণহত্যা, অগ্নিসংযোগ, লুটপাট ও নির্যাতন পরিচালিত হয়। এ উপজেলার গাভা গ্রামে পাকবাহিনী প্রায় ২১২ জনকে হত্যা করে। বিশেষ করে দক্ষিণ গাভা নরের কাঠী বধ্যভূমিতে হত্যা করা হয় শতাধিক ব্যক্তিকে।
জনসংখ্যার উপাত্ত
২০১১ সালের আদমশুমারি অনুযায়ী বানারীপাড়া উপজেলার মোট জনসংখ্যা ১,৪৮,১৮৮ জন। এর মধ্যে পুরুষ ৭৩,০৭৩ জন এবং মহিলা ৭৫,১১৫ জন। মোট পরিবার ৩৪,১৮৬টি।
শিক্ষা
২০১১ সালের আদমশুমারি অনুযায়ী বানারীপাড়া উপজেলার সাক্ষরতার হার ৯৭.২%। শিক্ষানুরাগী বসন্ত কুমার গুহঠাকুরতা ১৮৮৯ সালের ১ এপ্রিল বানারীপাড়া শহরের প্রাণকেন্দ্রে বানারীপাড়া ইউনিয়ন ইনস্টিটিউশন (পাইলট) স্কুলটি প্রতিষ্ঠা করেন। অবিভক্ত বাংলার তৎকালীন মুখ্যমন্ত্রী শের-ই বাংলা আবুল কাসেম ফজলুল হক দেশের বিভিন্ন এলাকায় স্কুল ও কলেজ প্রতিষ্ঠার ধারাবাহিকতায় ১৯৪০ সালে তার এলাকা বানারীপাড়ার চাখারে ৩৫ একর জমির ওপর নিজ নামে ফজলুল হক কলেজ প্রতিষ্ঠা করেন। পরবর্তীতে কলেজটি সরকারিকরণ করা হয়। ১৯৮৪ সালে বানারীপাড়ায় বধির শিশুদের জন্য হাইকেয়ার স্কুল বানারীপাড়া প্রতিষ্ঠিত হয়।
বানারীপাড়া উপজেলার শিক্ষা ব্যবস্থা বাংলাদেশের অন্য সব স্থানের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।
মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। উচ্চ মাধ্যমিকের পর উচ্চ শিক্ষার জন্য বানারীপাড়া, বাইশারী, গুঠিয়া ও চাখারে কলেজ রয়েছে যা জাতীয় বিশ্ববিদ্যালয়ের অধীন বিএ ও এমএ ডিগ্রি প্রদান করে। এছাড়া স্নাতকও চালু রয়েছে।
ধর্মীয় অনুপাত
মোট জনসংখ্যার ১,৪৩,৮২৫ জনের মধ্যে ধর্মীয় অনুপাতে ইসলাম ধর্মের অনুসারী ৮২.৫৫%, হিন্দুধর্মের অনুসারী ১৬.৭৫% এবং অন্যান্য ধর্মের অনুসারী মিলে ০.৭%। ১৯৪৭ সালের দেশভাগের পর সনাতন ধর্মানুসারীদের সংখ্যা অনেক হ্রাস পায়। ২০০৬ সালে ১৪ একর জমির উপর নির্মিত হয় বাইতুল আমান জামে মসজিদ। গুঠিয়া মসজিদ নামে সুপরিচিত এই মসজিদ পর্যটকদের মাঝেও জনপ্রিয়।
বিশিষ্ট ব্যক্তিবর্গ
শেরে বাংলা এ কে ফজলুল হক ১৮৭৩ সালে ২৬ অক্টোবর বরিশাল জেলার বানারীপাড়ার রাজাপুর থানার সাতুরিয়া গ্রামে মামার বাড়িতে জন্মগ্রহণ করেন। ১৭ বার ব্রিটিশবিরোধী আন্দোলনের কারণে কারাবরণকারী বিপ্লবী কুমুদ বিহারী গুহ ঠাকুরতা, সাধক ড. মহানামব্রত ব্রহ্মচারী, শিক্ষানুরাগী বসন্ত কুমার গুহঠাকুরতা, একুশে পদকে ভূষিত প্রখ্যাত সাংবাদিক গোলাম সরওয়ার এ উপজেলায় জন্মগ্রহণ করেন।
আয়তন অনুযায়ী দেশের বিভাগসমূহের তালিকা
আয়তনের (বর্গকিলোমিটার) ভিত্তিতে দেশের বিভাগ এবং নির্ভরশীল অঞ্চলসমূহের তালিকা।
কনীনিকা বন্দ্যোপাধ্যায়
কনীনিকা বন্দ্যোপাধ্যায় (জন্ম: ২১ মে ১৯৮০, কলকাতা) হলেন টালিউডের সাথে যুক্ত একজন ভারতীয় অভিনেত্রী।
প্রাথমিক জীবন
কনীনিকা কলকাতা বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে বাণিজ্যে স্নাতক। তিনি টেলিভিশনে অভিনয় দিয়ে তার কর্মজীবন শুরু করেছিলেন। তাকে প্রথম দেখা যায় জি বাংলায় সম্প্রচারিত স্বপ্ননীল নামের একটি ধারাবাহিকে। বড় পর্দায় তাকে প্রথম দেখা যায় মলয় ভট্টাচার্যের চলচ্চিত্র তিন এক্কে তিন-এ।
চলচ্চিত্রের তালিকা
=== টেলিভিশন চলচ্চিত্র ===
জান্নাতুল মুয়াল্লা
জান্নাতুল মুয়াল্লা ( جنة المعلى - Garden of the Mualla ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ সা.এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
ইতিহাস
হিজরতের পূর্বে মুহাম্মদ সঃ এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।
সমাহিত গুরুত্বপূর্ণ ব্যক্তিগণ
এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,
ধ্বংস
১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।
নাগপুর লোকসভা কেন্দ্র
নাগপুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাগপুর ও যাবৎমল জেলা জুড়ে বিস্তৃত। এই লোকসভা কেন্দ্রের সদর দফতর নাগপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি। মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নাগপুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলধানা জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত।
নাগপুর লোকসভা কেন্দ্র বিজয়ী বর্তমান ও প্রাক্তন সংসদ
নাগপুর লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য নিতিন জয়রাম গডকড়ী এবং এবং যিনি গত দুই বারের সংসদ (২০১৪ ও ২০১৯)।
আরও পড়ুন
রামটেক লোকসভা কেন্দ্র ভিওয়াদি (মহারাষ্ট্র লোকসভা কেন্দ্র)
হামিদুল ইসলাম (ক্রিকেটার)
হামিদুল ইসলাম (জন্ম: ১৭ মে ১৯৯৫) একজন বাংলাদেশী ক্রিকেটার । তিনি ১১ মার্চ ২০১৯ সালে ২০১৮-২০১৯ ঢাকা প্রিমিয়ার বিভাগ ক্রিকেট লিগে শাইনপুকুর ক্রিকেট ক্লাবের হয়ে লিস্ট এ ক্রিকেটে অভিষেক ঘটে।  ২৫শে ফেব্রুয়ারি, ২০১৯ সালে ঢাকা প্রিমিয়ার বিভাগ টি-টোয়েন্টি ক্রিকেট লিগের শাইনপুকুর ক্রিকেট ক্লাবের হয়ে টি-টোয়েন্টি আত্মপ্রকাশ করেছিলেন।
বাংলাদেশী রন্ধনশৈলী
বাংলাদেশের রান্না মূলতঃ বাংলাদেশে প্রচলিত রন্ধনপ্রণালীর অতি সাধারণ বিষয়াদি নিয়ে আবর্তিত হয়েছে। রন্ধনপ্রণালীতে অনেক ফার্সি-আরবী উপাদান, উপকরণ-সহ ভারতের পশ্চিমবঙ্গের রান্নার সাথে সংশ্লিষ্টতা বিশেষভাবে লক্ষণীয়। অঞ্চলগত সীমারেখা অতিক্রম করে এ রান্না বিশ্বের সর্বত্র ছড়িয়ে-ছিটিয়ে রয়েছে।
আঞ্চলিক প্রভাব
বাংলাদেশে রান্নার ধরন ও সনাতনী ধারা বাংলাদেশী রান্নায় ব্যাপকভাবে প্রতিফলিত হয়ে আসছে যুগ যুগ ধরে। এছাড়াও স্থানভেদে খাবারের ভিন্নতা লক্ষ করা যায়। থালা, রান্না পদ্ধতি, রীতি-নীতি, খাবার পরিবেশন, খাদ্যের নামকরণ, স্বাদ-সহ অনেকগুলো বিষয়ে এ ভিন্নতা রয়েছে। সচরাচর প্রশাসনিক বিভাগসমূহে রান্নার বহমান ধারা কম-বেশি বিভাজিত হয়ে থাকে।
তন্মধ্যে - বরিশাল, চট্টগ্রাম, খুলনা বিভাগের স্থায়ী অধিবাসীগণ সাগর তীরবর্তী এলাকায় অবস্থান করেন বিধায় তাদের খাদ্য তালিকায় সামুদ্রিক খাবারের ব্যবহার অধিক হয়ে থাকে। এছাড়াও, সামুদ্রিক মাছের পাশাপাশি নারিকেলের ব্যবহার বিশেষভাবে লক্ষণীয়। মাছকে বিশেষ প্রক্রিয়ায় রোদে শুকিয়ে শুঁটকি হিসেবে রূপান্তর করা হয়। এ ধারাটি বরিশাল ও চট্টগ্রামে দেখা যায়। পাশাপাশি দেশের বিভিন্ন প্রান্তে শুঁটকি সরবরাহ ও বাজারজাতকরণসহ বিদেশে রপ্তানী করা হয়।
তবে খুলনায় সামুদ্রিক মাছের পাশাপাশি স্বাদু পানির মাছের প্রাচুর্য রয়েছে এবং তা ব্যাপকভাবে ব্যবহার করা হয়। চট্টগ্রাম বিভাগে অতিথি হিসেবে পরিচিত মেজবানগণকে গরুর গোশত ও মসুর ডাল সহযোগে পরিবেশন করা হয়। কিন্তু, বরিশাল কিংবা খুলনায় গরুর গোশতের পরিবর্তে মুরগী, মুরগীর বাচ্চা ও মাছকেই খাদ্য হিসেবে প্রাধান্য দেয়া হয় বেশি।
সুপ্রাচীনকাল থেকেই বাংলাদেশের রাজধানী ঢাকা ও তার পার্শ্ববর্তী এলাকাসমূহে মসলা সংযুক্ত ভাত এবং প্রচুর মাংস সহযোগে খাদ্য পরিবেশনের রেওয়াজ প্রচলিত রয়েছে। এ রীতি-রেওয়াজ এখনো পুরনো ঢাকায় অস্তিত্ব বজায় রেখেছে। বিরিয়ানি, বিভিন্ন ধরনের কাবাব, বাকরখানি ইত্যাদি শতাব্দী প্রাচীন খাবারগুলো বিভিন্ন হোটেল, রেস্তোরাঁয় তৈরী করতে দেখা যায়।
পশ্চিম এবং উত্তর-পশ্চিমাঞ্চলের এলাকাগুলোয় সব্জিসহযোগে তরকারীর সাথে খাদ্য গ্রহণ করা হয় ব্যাপকভাবে। এছাড়া, মশলাও সাধারণ অর্থে এবং ব্যাপকভাবে ব্যবহার করা হয়। নদীর মাছ বিশেষ করে স্বাদু পানির মাছও সাধারণভাবেই পাতে বা থালায় থাকে। বৃহত্তর বরিশাল বিভাগে মেজবান অনুসঠানের প্রচলন ইদানীং ঊঠে যাচ্ছে।
বাঙ্গালি খাবারের প্রধান অংশ ভাত, যা প্রায় প্রতিবেলার আহারেই অন্তর্ভুক্ত থাকে । তবে ভাতের পরিবর্তে অনেকেই রুটিও খেয়ে থাকেন । এর সাথে মাছ, মাংস, ডাল, সবজি, ভর্তা, ভাজি ইত্যাদি খাওয়া হয়ে থাকে ।
এছাড়া আটা বা ময়দা থেকে প্রস্তুত লুচি, পরোটা, পিঠা ইত্যাদিও খাবার হিসেবে পরিবেশিত হয়ে থাকে । ডালজাতীয় খাবারের মধ্যে মুসুরের ডাল, খেসারির ডাল, মুগের ডাল, মাসকলাই ডাল, ছোলা ইত্যাদি ব্যবহৃত হয়ে থাকে । গ্রীষ্মপ্রধান দেশ হওয়ার কারণে বাংলাদেশে বিভিন্ন রকমের শাকসবজি ও ফলমূল পাওয়া যায় ।
রন্ধনপদ্ধতি এবং ব্যবহৃত মশলা
বাঙালী খাবার রান্নার ক্ষেত্রে প্রধানত সরিষার তেল এবং সয়াবিন তেল ব্যবহৃত হয়ে থাকে । এছাড়াও কিছু কিছু খাবার প্রস্তুত করার ক্ষেত্রে ঘি ব্যবহৃত হয় । রান্নার ক্ষেত্রে প্রচলিত দ্রব্যাদি ও মশলা হচ্ছে আদা, রসুন, হলুদ, মরিচ, পেয়াজ, জিরা, লবঙ্গ, এলাচ, দারুচিনি ইত্যাদি । এছাড়াও খুলনাঞ্চলে চুইঝাল নামে এক ধরনের মসলার ব্যবহার দেখা যায়।
পরমানন্দ
পরমানন্দ (সংস্কৃত: परमानन्द) হল যৌগিক সংস্কৃত শব্দ যা দুটি শব্দ, "পরম ও আনন্দ" নিয়ে গঠিত। পরম সাধারণত সর্বোচ্চ, সর্বোত্তম বা সর্বোত্তম অর্থে নেওয়া হয়, কিন্তু প্রকৃতপক্ষে এর অর্থ হল - "পেরে"। এবং আনন্দ, যার অর্থ, "সুখ" ও "পরম সুখ" এবং প্রায়শই "স্বর্গীয় আনন্দকে" বোঝাতে ব্যবহৃত হয় যদিও এটি ঠিক এইগুলিকে বোঝায় না কারণ আসল অর্থটি শুধুমাত্র আনন্দ বা সুখের ক্ষণিকের উত্থানের পরিবর্তে স্থায়ীত্বকে বোঝায়; এটি গভীর-উপস্থিত আধ্যাত্মিক আবেগেরও পরামর্শ দেয় যা দৃঢ়ভাবে আবদ্ধ হয়। উপনিষদিক দ্রষ্টারা আনন্দ শব্দটি ব্যবহার করেছেন ব্রহ্ম বোঝাতে, এবং সীমাহীন, নিরাকার, অসীম, অবিনশ্বর, একমাত্র শাশ্বত পরম সত্তা বা একমাত্র বাস্তবতা বোঝাতে, ব্রহ্মময়, অর্থাৎ ব্রহ্মে পূর্ণ।
বাংলাদেশী রন্ধনশৈলী
আহারপদ্ধতি
দৈনন্দিন আহারের ক্ষেত্রে সাধারনত প্রতিবেলার খাবার পৃথকভাবে কিছু ভাত অথবা রুটিসহ প্রস্তুতকৃত তরকারির সাথে ভোজন করা হয় । অপরদিকে বিভিন্ন অনুষ্ঠানের সময় একাধিক পদ রান্না করা হয়ে থাকে । দাওয়াত বা অনুষ্ঠানে অতিথি বা মেহমানকে খাবার পরিবেশন করা বাঙ্গালিদের একটি ঐতিহ্য, তবে ইদানীং কোনো কোনো অনুষ্ঠানে প্রফেশনাল ক্যাটারিং বা বুফে পদ্ধতি অনুসরন করতে দেখা যায় ।